Toom läks endast välja Juri Tkatšuki 87. minutil otse karistuslöögist löödud värava järel, kui tribüünilt tuli kommentaare tema tegutsemise kohta. Toom näitas seepeale oma enda klubi fännidele keskmist sõrme, vahendab Soccernet.ee.

Lõpuvile järel läks samade osapoolte vahel ka krõbedaks sõneluseks, mis nõudis Flora peatreeneri Jürgen Henni sekkumist. "Nägin, et fännidel oli mingi sõnelus Maiduga. Läksin fännide käest küsima, mis juhtus ja proovisin neid rahustada," ütles lõpuvile järel tribüünil fännidega rääkimas käinud Henn ajakirjanikele.